
NIMBAR NAKHODA 






BIL: 2/2 REJAB 1435H/2 MEI 2014 



PERCUMA UNTUK AHLI JEMAAH MASJID 



BERAMAL DENGAN IKHLAS 

Hadhrat Al-Faqih Abul-Laits As-Samarqandi Rahmatullah ‘Alaih berkata, Telah 
menerangkan kepada kami Muhammad Ibni Al-Fadhil Ibni Ahnaf berkata: Telah 
menerangkan kepada kami Muhammad Ibni Ja’afar Al-Karabisi, dia berkata: Telah 
menerangkan kepada kami Isma’il Ibni Ja'afar, dari ‘Amr Maula Al-Muthalib dari 
‘Ashim dan Muhammad Ibni Labid Radhiyallahu ‘Anhu berkata, Hadhrat Nabi 
Muhammad Rasulullah Shallallahu ‘Alaihi Wasallam telah bersabda: 

“Yang sangat daku khuatirkan ke atas kamu ialah Syirik Terkecil. Para Shahabat 
bertanya: Ya Rasulallah, apakah Syirik yang terkecil itu? Jawabnya: Riya, Allah 
Ta’ala akan berkata kepada mereka pada Hari Pembalasan ke atas sekalian 
hambaNya dengan segala amalan mereka: Pergilah kamu kepada orang-orang yang 
dahulu kamu beramal kerana mereka di Dunia, lihatlah di sana kalau-kalau kamu 
mendapatkan kebaikan dari mereka.” [Tanbihul-Ghafilin - Bab: Ikhlas] 



PENGAJARAN HADITS 
\T"Vya adalah beramal untuk dilihat orang dan dipuji orang. Dikatakan 
| pada mereka sedemikian kerana amal perbuatan mereka ketika di 

N-Dunia adalah melakukan penipuan, maka akan dibalas dengan 
demikian juga. Allah akan membatalkan semua amal perbuatan mereka disebabkan 
mereka tidak beramal semata-mata kerana Allah, maka pembalasan amal mereka 
tiada di sisi Allah, kerana setiap amal yang tidak Ikhlas kepada Allah maka tidak 
akan dapat sampai kepadaNya. Oleh itu, setiap amal yang dikerjakan bukan kerana 
Allah dan kerana sesuatu yang selainNya, maka Allah Ta’ala berlepas tangan 
daripadanya. Baginda lebih khuatirkan kesan mudharat dari perkara-perkara Syirik 
yang dianggap kecil oleh kebanyakan manusia dari kesyirikan besar yang terzahir 
kerana ianya akan menyebabkan segala amal kebaikan yang dilakukan oleh 
seseorang tidak diterima di sisi Allah Ta’ala. 



JADUAL CERAMAH MASJID JAMEK KG.NAKHODA 



HARI 


MASA/TARIKH 


PENGAJAR 


JUMAAT 


KULIAH MAGHRIB - 2/5/2014 


Ust. Mohd. Nor Hussin 


SABTU 


KULIAH SUBUH- 3/5/2014 


Ust. Abdul Aziz Aroff 


SABTU 


KULIAH MAGHRIB - 3/5/2014 


Ust. Hairul Nizam Mat Hussin 


AHAD 


KULIAH SUBUH - 4/5/2014 


Ust. Mohd. Rani Awang Besar 


AHAD 


KULIAH MAGHRIB- 4/5/2014 


Ust. Drs. Khoiruddin Mutain 


ISNIN 


KULIAH MAGHRIB - 5/5/2014 


Ust. Imran Al-Malizi 


SELASA 


KULIAH MAGHRIB - 6/5/2014 


Ust. Mohd. Nor Hamzah 


RABU 


KULIAH MAGHRIB - 7/5/2014 


Ust. Abdul Rahman 



JADUAL KULIAH PENGAJIAN MASJID JAMEK KG.NAKHODA 



HARI 


MASA/TARIKH 


PENGAJAR 


SELASA 


SLPS ISYA 9:30PM - 11:30PM (6/5/2014) 


Nahwu & Sharaf 


RABU 


SLPS ISYA 9:30PM - 11:30PM (7/5/2014) 


Fiqah & Tashawuf 


KHAMIS 


SLPS ISYA 9:30PM - 1L30PM (8/5/2014) 


Tafsir & 'Aqidah 


JUMAAT 


SLPS ISYA 9:30PM - 11:30PM (9/5/2014) 


Hadits & Sirah 



Qi Di manakah kubur bagi orang yang meninggal di dalam laut atau yang 
dibaham binatang buas? 

7^.» Kuburnya di mana tempat dia meninggal. Apa yang penting adalah dia 

telah berpindah dari Alam Dunia ke Alam Barzakh kubur. Pertanyaan Malaikat di 
dalam kubur tetap aka nada walau di mana sekalipun dia meninggal dunia. 
Semuanya dalam kekuasaan Allah Yang Maha Kuasa dan Yang Maha Bijaksana. 

(Syeikh Nuruddin Marbu Al-Banjari Al-Makki Hafizhahullah) 

Mimbar Nakhoda ini diterbitkan secara mingguanoleh Biro Dakwah Amar Maarut Nahi 
Munkar, Masjid Jamek Kampung Nakhoda, Jalan Nakhoda Tengah, 68100 Batu Caves, 
Selangor Darul Ehsan dengan kerjasama Naqsyabandi Akademi Quran Sunnah Hadits, 
Madrasah Ulul Azmi, Kg. Sepakat Wira Damai, Batu Caves. Cetakan adalah terhad, maka 
digalakkan untuk ditotostat dan diedarkan kepada orang lain, semoga Allah memberkati 
dan memberikan pahala yang berterusan, Amin. 

Ketua Editor: Ust. Jalalluddin Ahmad Ar-Rowi 
Penolong Editor: Sdr. Muhammad Taufiq 





Biro Dakwah Amar Maaruf Nahi Munkar, Masjid Jamek Kampung Nakhoda 

FATWA TENTANG SYIAH Dl MALAYSIA 

FATWA KEBANGSAAN 

Pada Mei 1996, Majlis Fatwa menarik balik kebenaran mengamalkan mazhab 
Syiah aliran AI-Zaidiyah dan Ja’afariyah di Malaysia, menjadikan semua amalan 
Syiah tidak diterima di negara ini. Fatwa juga menetapkan umat Islam di 
Malaysia hendaklah hanya mengikut ajaran Islam berasaskan pegangan Ahlus- 
Sunnah Wal-Jama’ah dari segi ‘Aqidah, Syari’ah dan Akhlaq. Ajaran Islam yang 
lain daripada pegangan Ahlus-Sunnah Wal-Jama’ah adalah bercanggah dengan 
hukum Syara’ dan undang-undang Islam. Penyebaran apa-apa ajaran selain 
daripada pegangan Ahlus-Sunnah Wal-Jama’ah adalah dilarang. Penerbitan, 
penyiaran dan penyebaran sebarang buku, risalah, filem, video dan lain-lain 
berhubung dengan ajaran Islam yang bertentangan dengan pegangan Ahlus- 
Sunnah Wal-Jama’ah adalah diharamkan. 



IMAM ASV-SVAF1’IE tokohislam 



Nama sebenar Imam Syafi’ie 
ialah Muhammad Ibni Idris Ibni ‘Abbas 
Ibni ‘Utsman Ibni Syafi’ie Ibni Sa’ib Ibni 
‘Abdu Yazid Ibni Hasyim Ibni ‘Abdul 
Muthallib Ibni ‘Abdu Manaf dan berasal 
daripada keturunan ‘Arab Quraisy. 

Beliau dilahirkan di Kota Gaza, 
Palestin pada bulan Rjab 150 Hijrah. Ayah 
beliau meninggal dunia sewaktu beliau 
masih kecil dan ada riwayat mengatakan 
sewaktu beliau masih berada dalam 
kandungan ibunya lagi. 

Gurunya yang pertama adalah 
ibunya sendiri yang telah mengajarkan 
beliau mengenal huruf-huruf dan 
membaca Al-Quran. 

Ketika berusia 9 tahun beliau 
sudah menghafal Al-Quran dan ketika 
berusia 10 tahun beliau telah menghafal 
kitab Al-Muwattha yang telah dikarang 
oleh Imam Malik. 



Beliau mempunyai kecerdikan 
dan daya ingatan yang sangat luar biasa 
sehingga telah dibenarkan memberikan 
fatwa sendiri oleh gurunya ketika beliau 
berusia 15 tahun sewaktu mengajar di 
Masjid Al-Haram. 

Beliau pernah berguru dengan 
Imam Isma’il Kustantani, seorang guru 
Ilmu Al-Quran yang terkenal pada waktu 
itu. Imam Syafi’ie juga amat meminati 
syair dan puisi, beliau pernah berguru 
dengan Mas’ab Ibni Zubair, seorang 
penyair terkenal. Dalam masa 3 bulan 
sahaja Imam Syafi’ie mampu menghafal 
10,000 rangkap syair kaum Bani Huzail. 
Imam Syafi’ie telah menulis 142 buah 
kitab semasa hayatnya. 

Imam Syafi’ie meninggal dunia 
selepas waktu ‘Isya, malam Jumaat 28 
Rejab 204 Hijrah/820 Masihi di rumah 
‘Abdullah Ibni Hakam sewaktu berusia 54 
tahun di Mesir. Jenazahnya dikebumikan 
di tanah perkuburan Bani Zaharah. 



SYARAT-SYARAT SHALAT 
BERJEMAAH: 

1. Hendaklah berniat mengikut Imam dan 
diri sebagai Makmum. 

2. Hendaklah mengetahui akan Shalat 
yang didirikan oleh Imam sama ada 
Fardhu atau Sunnat. 

3. Jangan mendahului daripada perbuatan 
Imam. 

4. Makmum hendaklah hampir dengan 
Imam dan jangan ada dinding di antara 
Imam dan Makmum yang menegahkan 
Makmum nampak kepada Imam. 

MEREKA YANG BOLEH MENJADI IMAM: 

1. Hamba boleh diikuti oleh tuannya atau 
orang-orang lain. 

2. Kanak-kanak yang sudah Mumayyiz 
pandai membezakan di antara bersih 
dan tidak, dan di antara bagus dan 
tidak, yang cerdik boleh diikuti oleh 
orang yang dewasa. 



[ HllKUM SHALAT BERJEMAAH: | 

1 Solat berjemaah hukumnya Fadhu : 
I Kifayah, bagi orang lelaki pada ■ 
i Shalat Fardhu. RasuluIIah ! 

j Shallallahu ‘Alaihi Wasallam \ 

l bersabda bahawa “Shalat dengan i 
: berjemaah itu lebih besar j 

pahalanya dari melakukan Shalat j 
seorang diri dengan dua puluh ■ 
tujuh darjat.” [Bukhari & Muslim] '■ 

\ MEREKA YANG TIDAK i 
j BOLEH MENJADI IMAM: i 

: 1 . Perempuan tidak boleh diikuti j 

oleh lelaki, melainkan perempuan j 
1 sesame perempuan. 

! 2. Orang yang tidak bagus bacaan ! 

j Fatihahnya tidak boleh diikuti ! 

j oleh orang yang bagus dan pandai j 

bacaan Surah Fatihahnya. . 



fadhilat rejab 

Kemudian apabila habislah masa bulan-bulan yang dihormati (Rejab, Zulqaidah, Zulhijjah 
dan Muharram) itu maka bunuhlah orang-orang Musyrik itu di mana sahaja kamu 
menemuinya dan tawanlah mereka dan juga keponglah mereka serta tunggulah mereka di 
tiap-tiap tempat mengintipnya. kemudian jika mereka bertaubat dari kekuturannya dan 
mendirikan sembahyang serta memberi zakat, maka biarkanlah mereka, jangan diganggu. 
Sesungguhnya Allah Maha Pengampun lagi Maha Mengasihani. [At-Taubah: 5] 

Fadhilat bulan Rejab secara umumnya berada dalam fadhilat bulan-bulan Haram yang 
dihormati di mana orang-orang Islam ditegah melakukan kezaliman peperangan dan juga dilarang 
melakukan maksiat kepada Allah. Amalan Shalih di dalam bulan Rejab adalah sebagaimana 
ganjarannya di dalam bulan-bulan Haram. Berkata Ibnu Hajar: “Sesungguhnya bagi bulan Rejab 
tidak terdapat Hadits mengenai fadhilat khas berpuasa, tidak terdapat yang Shahih atau Hassan.” 

Kebanyakan Hadits-hadits berkenaan fadhilat berpuasa pada bulan Rejab adalah Dha’if 
dan Maudhu’, walaubagaimanapun Para ‘Ulama Ahlus-Sunnah Wal-Jama’ah bersepakat bahawa 
Hadits Dhaif tidak boleh dijadikan sebagai hujjah namun dibolehkan beramal dengannya. 



